section_heading: Službovanje u Mostaru
paragraph_text: Halilović je uskoro dobio slučaj Vehbije Karića, tada perspektivnom časniku JNA koji je pohađao Političku akademiju JNA. Na Karićevom slučaju radio je zajedno s Drljićem i pukovnikom Antonom Zupančićem. KOS je optužio Karića da je hrvatski nacionalist, a uzeta je i činjenica da je bio oženjen Hrvaticom. Međutim, pravi razlog istrage Karića nije bio hrvatski nacionalizam, već sprječavanje Muslimana u napredovanju od strane određenog srpskog kadra unutar JNA.